OzLabs/hebrew-wiki-articles huggingface dataset:
הסליק בטירת צבי

250px
250px
הסליק בטירת צבי היה הסליק המרכזי של קיבוץ טירת צבי שבעמק בית שאן. הסליק נבנה ב-1944 מתחת למחסן התבואה ושימש את הקיבוץ לאחסון נשק. הסליק נפתח רק בשנות ה-70, הוגדר כאתר מורשת ונפתח לביקורים.

== רקע ==
עם סיום מלחמת העולם הראשונה החל היישוב בארץ לאגור נשק לא חוקי (קנוי וגנוב) בסליקים ישוביים רבים (חלקם הגדול מאולתר) מתוך הבנה שהשלטון הבריטי לא ייתן תמיד מענה ביטחוני ליישוב היהודי. מגמה זו התחזקה ב-1925 כשארגון ההגנה הוקם והחל לבנות סליקים מרכזיים ברחבי הארץ.

גם בקיבוץ טירת צבי, שהוקם ב-1937, החל תהליך התקנה והטמנה של סליקים קטנים בחביות. ב-1944 הוחלט על בניית סליק מרכזי.

== ההיסטוריה של הסליק ==
הסליק נבנה ב-1944 בעומק של כמטר מתחת למחסן התבואה וקירותיו נוצקו מבטון. הכניסה לסליק הייתה דרך פתח מרובע שנחצב ברצפת המחסן. על הפתח הותקן לוח מתכת ומעליו הוצב עמוד מתכת שהיה דומה לעמודים אחרים באסם שנועדו לתמוך בגג אך את העמוד שמעל פתח הסליק ניתן היה להזיז ממקומו ובכך להגיע ללוח המתכת שכיסה על פתח הסליק. הצינור גם שימש לאוורור הסליק. מעל מכסה הברזל הוערמו שקים של חיטה שהסתירו את הלוח.

לאחר השלמתו שימש הסליק לאחסון הנשק והתחמושת של הקיבוץ. בשבת השחורה ב-1946 ערכו הבריטים חיפוש בקיבוץ אך לא מצאו את הסליק. במהלך מלחמת העצמאות נעשה שימוש בנשק שאוחסן בסליק.

== לאחר מלחמת העצמאות ==
ב-1950 הועבר מפעל הבשר הקיבוצי ממבנה "הטירה" למחסן התבואות ורצפת המבנה (כולל פתח הסליק) כוסתה בבטון ורוצפה באריחים. ב-1967 הוקם מפעל חדש והמבנה ננטש.

ב-1971 נפרצה רצפת המבנה ונתגלה הסליק. בבניין בו נמצא נפתח מרכז מבקרים בשם "דרך התמר" המספר את סיפורו של עץ התמר ושימושיו והסליק השתלב במרכז זה.

== לקריאה נוספת ==
* ד"ר רפי קיטרון, ארץ ישראל הנסתרת - סיפורם של הסליקים ותולדותיהם, הוצאת אריאל, 2010, עמוד 119

== קישורים חיצוניים ==

* [https://tiratzvitourism.com/הסליק/ הסליק בטירת צבי], באתר "אירוח כפרי בטירת צבי"
* , 27 במאי 2017

== הערות שוליים ==

טירת צבי
סליק
קטגוריה:אתרי מורשת במחוז צפון
Viva Kids Vol. 2

Viva Kids Vol. 2 הוא אלבום הילדים השני של הזמרת-יוצרת המקסיקנית טליה.<ref name=":0"></ref> האלבום יצא לאור ב-29 במאי 2020, על ידי חברת התקליטים סוני מיוזיק לטין.<ref name=":0" /> בשנת 2014, הוציאה טליה את אלבום הילדים הראשון שלה Viva Kids Vol. 1, ולאור הצלחתו יצא אלבום הילדים הזה.<ref name=":0" /><ref></ref>

האלבום יצא בפורמט של הורדה דיגיטלית ובפורמט של הזרמת מוזיקה.<ref name=":0" />

== רשימת רצועות ==

== קישורים חיצוניים ==

==הערות שוליים==

קטגוריה:אלבומי 2020
קטגוריה:אלבומי טליה
קטגוריה:אלבומים בספרדית
קטגוריה:אלבומי חברת סוני מיוזיק לטין
יחסי בחריין–תימן

יחסי בחריין–תימן הם היחסים הדיפלומטיים בין ממלכת בחריין לבין הרפובליקה התימנית.

== היסטוריה ==
בנובמבר 1999, נחתם בין שתי המדינות הסכם שיתוף פעולה בתחום הבריאות. בספטמבר 2002, שתי המדינות חתמו על האמנה לחילופי מדיה בין שתי המדינות. ב-24 במרץ 2019, יושבת ראש מועצת הנבחרים של בחריין, פאוזיה זינאל, ערכה ביקור רשמי עם שגריר תימן בבחריין, ודנה עמו על כניסת תימן לקואליציה הערבית בראשותו של ערב הסעודית, ועל הקטנת חוג ההשפעה של איראן במזרח התיכון.

== סחר ==
טרם איחוד תימן היו קשרי המסחר בין שתי המדינות מוגבלים ודלים עקב סנקציות שהוטלו על תימן. בשנת 1997, חלה עלייה בקשרי המסחר בין שתי המדינות, ובנובמבר 1998, נחתם הסכם פטור ממס בין שתי המדינות.

== נציגויות דיפלומטיות ==
* בחריין אינה מיוצגת בתימן הן בדרג השגרירות והן בדרג הקונסולרי.
* תימן מיוצגת בבחריין בדרג השגרירות באמצעות שגרירות רשמית שהיא מחזיקה במנאמה, בירת המדינה.

== הערות שוליים ==
שברולט קמארו הדור הראשון

שברולט קמארו הדור הראשון היא מכונית פוני אמריקאית, שיוצרה על ידי שברולט בין השנים 1967–1969.

== דגמי הדור הראשון ==

RS

הגיע עם מנוע cu in L26 I6 ופנסים קדמיים מוסתרים.

SS

הגיע עם מנוע משודרג V8s.

Z28

יצא עם שדרוג של המנוע V8s.

ZL1

יוצר בסוף הדור הראשון. הוא כולל מנוע V8 משופר.

== יחידות שהופקו ==
היחידות שהופקו בכל שנות הייצור של הדור הראשון: 699,138 יחידות מכל הדגמים.

== מנועי הדור הראשון ==
* I6, שמספק כ־104 כ"ס.
* V8, שמספק כ־216 כ"ס.
* V8s, שמספק כ־431 כ"ס.
* גרסה משופרת של ה-V8s, שמספק כ־436 כ"ס.

== גלריה ==
<gallery mode="nolines" widths="200" heights="120">
קובץ:1969 Bob Jane Chevrolet Camaro ZL-1 Race Car.jpg|ZL1
קובץ:1969 Chevrolet Camaro Z28 (15313432294).jpg|Z28
קובץ:1969 Chevrolet Camaro SS (13842228053).jpg|SS
קובץ:A133 (23932744554).jpg|RS
</gallery>

== קישורים חיצוניים ==

* [http://www.camaros.org/index.shtml קבוצת המחקר של קמארו] - נתוני התייחסות לשנת 1967–1969
* (Chevrolet Camaro (first generation בויקיאנגלית

קטגוריה:מכוניות קבריולה
קטגוריה:מכוניות קופה
קטגוריה:מכוניות שרירים
קטגוריה:מכוניות ספורט
קטגוריה:דגמי מכוניות שהושקו ב-1966
קטגוריה:שברולט קמארו
קטגוריה:כלי רכב אמריקאיים
ריצ'רד הנדרסון

ריצ'רד הנדרסון (באנגלית: Richard Henderson; נולד ב־19 ביולי 1945) הוא ביוכימאי וביופיזיקאי סקוטי, זוכה פרס נובל לכימיה לשנת 2017 ביחד עם ז'אק דובושה ויואכים פרנק, "על תרומתם בפיתוח מיקרוסקופיה אלקטרונית קריוגנית ברזולוציה גבוהה לבחינה של מערכות ביוכימיות בתמיסות".

== ביוגרפיה ==
ויליאם מורנר נולד ב-19 ביולי 1945 באדינבורו שבסקוטלנד. בשנת 1966 סיים בהצטיינות תואר ראשון בפיזיקה באוניברסיטת אדינבורו ובשנת 1969 סיים דוקטורט באוניברסיטת קיימברידג'.

== פרסים והוקרה ==
* 1983 – עמית בחברה המלכותית
* 1998 – חברות באקדמיה הלאומית למדעים
* 1999 – פרס גרגורי אמינוף
* 2008 – דוקטור לשם כבוד מאוניברסיטת אדינבורו
* 2016 – מדליית קופלי
* 2017 – עמית כבוד בחברה המלכותית לכימיה
* 2017 – פרס נובל לכימיה
* 2018 – מסדר עמיתי הכבוד
* 2019 – דוקטור לשם כבוד מאוניברסיטת לידס

==קישורים חיצוניים==

* 

קטגוריה:בוגרי אוניברסיטת אדינבורו
קטגוריה:זוכי פרס נובל לכימיה
קטגוריה:זוכי פרס נובל סקוטים
קטגוריה:זוכי מדליית קופלי
קטגוריה:עמיתי החברה המלכותית
קטגוריה:חברים במסדר עמיתי הכבוד
קטגוריה:ביולוגים מולקולרים בריטים
קטגוריה:בריטים חברי האקדמיה הלאומית למדעים של ארצות הברית
קטגוריה:ביוכימאים סקוטים
קטגוריה:זוכי פרס נובל לשנת 2017
קטגוריה:בריטים שנולדו ב-1945
לוחכי עלים

[[אייל נקוד מלחך עלים מעץ בהודו. האייל ניזון בדרך כלל מעשבים וצמחייה נמוכה אך יכול להתרומם כדי לאכול עלי עצים.]]
[[צבי ג'ירפי מלחך עלי שיטה.]]
לוחכי עלים (באנגלית: browsing) הם בעלי חיים הרבּיבוֹרים (אוכלי-צמחים) הניזונים מעלים, נבטים ושאר מזון צמחי, אך בניגוד למרבית אוכלי העלים – ובדומה ללוחכי העשב – הם ניזונים מהעשבים הנמוכים, המותאמים יותר לעיכול התאית הקשה של העשב ולתזונה מפני הקרקע במשך רוב שעות היום.

בניגוד אליהם לוחכי העלים יעדיפו תזונה של עלי עצים נמוכים ושיחים ולעיתים גם צמחייה רכה קרקעית או אף צמחי מים. בצורת אכילתם הם דומים מאוד ללוחכי העשב אך בעלי שיניים עדינות יותר הנשחקות בקצב מואט יותר ובעלי קיבה פחות מותאמת לעיכול תאית. חלקם מגוונים גם בעשבים וקשה להבחין בהבדל מוחלט ביניהם.

חלק ממינים אלה שהם שוכני קרקע בעלי מאפיינים המתאימים להגעה אל ענפי העצים. הצבי הג'ירפי בעל שרירים מיוחדים ה"נועלים" את גפיו האחוריות ומכופפים את הקדמיות, כך שיוכל "לאחוז" בענפים והוא גם בעל צוואר ארוך המסייע למשימה. הג'ירף גם הוא בעל צוואר ארוך וכן לשון ארוכה ותופסנית. בנוסף מיני אייליים שונים, אנטילופות שוכנות חורש רבות ואף חיות מבויתות כמו פרות, כבשים או עזים (הנוהגות גם לטפס על ענפים דקים) ניזונים מעלים נוסף על עשבים. חיות נוספות הלוחכות עלים הם קרנפיים, טפיריים ופילים, אשר בכוחם הרב יכולים להפיל עץ שלם ולאכול את עליו.

באזורים מסוימים לוחכי עלים יכולים לגרום למוות של עצים, שיחים ושתילים רכים, מה שיכול לגרום לפגיעה ביערות ראשוניים וכן באדמה, סיכון לשריפות טבעיות ולפגיעה בחיות נדירות למשל בקואלות או צבי גלאפגוס הנפגעים מרעייה של איילים או עזים שפלשו לשטחם והרסו את בתי גידולם ומזונם הייחודי.

==ראו גם==
* לוחכי עשב
* אוכלי עלים

==קישורים חיצוניים==

קטגוריה:אוכלי צמחים
נועם אכטל

נועם אכטל (נולדה ב-16 באפריל 1996) היא כדורגלנית ישראלית, המשחקת כמגנה בקבוצת אס"א תל אביב בליגת העל בכדורגל נשים ובנבחרת ישראל.

==ביוגרפיה==
אכטל נולדה בקיבוץ יגור ובגיל 11 התחילה לשחק בקבוצת הנערות של מכבי כישרונות חדרה וזכתה איתה ב-3 אליפויות ובגביע המדינה לנערות.

בגיל 15 בעונת 2011/2012 הצטרפה לקבוצה הבוגרת.

בשנת 2012 התקבלה לאקדמיה לכדורגל לבנות במכון וינגייט. בשנה הראשונה שיחקה במקביל בקבוצת האקדמיה כקפטנית ובקבוצות הנערות והבוגרות של חדרה. סה"כ 65 משחקים בעונה כולל משחקי הגביע.

ב-2014 חזרה לקבוצתה מכבי כישרונות חדרה והייתה שותפה לזכייה בגביע המדינה.

בעונה שלאחר מכן עברה למ.כ רמת השרון והייתה שותפה לזכייתה הראשונה באליפות ולאחר שנתיים גם בזכייתה הראשונה בגביע.

בעונת 2018/2019 עברה לאס"א תל אביב וזכתה איתה בדאבל.

==בנבחרת==
אכטל שיחקה בנבחרת הנשים עד גיל 17 החל מ-2010 ורשמה בה 8 הופעות. בנבחרת הנשים עד גיל 19 רשמה 6 הופעות.

את הופעת הבכורה שלה בנבחרת הבוגרת ערכה ב-2017 נגד נבחרת ליטא ונכון לדצמבר 2023 רשמה 18 הופעות במדים הלאומיים.

== תארים ==
===מכבי כישרונות חדרה===
* גביע המדינה: 2014/2015

===מ.כ רמת השרון===
* אליפות המדינה: 2015/2016
* גביע המדינה: 2017/2018

===אס"א תל אביב===
*אליפות המדינה: 2018/2019
*גביע המדינה: 2018/2019

== קישורים חיצוניים ==

* 
* [https://www.football.org.il/players/player/?player_id=79603 פרופיל] באתר ההתאחדות לכדורגל בישראל

== הערות שוליים ==

קטגוריה:כדורגלניות ישראליות
קטגוריה:כדורגלנים ישראלים
קטגוריה:מגנות כדורגל ישראליות
קטגוריה:מגני כדורגל ישראלים
קטגוריה:כדורגלניות אס"א תל אביב
קטגוריה:כדורגלניות מכבי כישרונות חדרה
קטגוריה:כדורגלניות מ.כ. רמת השרון
קטגוריה:יגור: אישים
קטגוריה:בוגרות בית חינוך כרמל זבולון
קטגוריה:בוגרי בית חינוך כרמל זבולון
קטגוריה:ישראליות שנולדו ב-1996
קטגוריה:ישראלים שנולדו ב-1996
יהדות אריתריאה

המיקום של [[אריתריאה ביבשת אפריקה]]
ההיסטוריה של היהודים באריתריאה משתרעת על פני מאות רבות. פעם הייתה באריתריאה קהילה יהודית משמעותית, שמקורה בעיקר במהגרים שהגיעו מסיבות כלכליות וכדי לברוח מרדיפות. הקהילה שגשגה במשך כמה עשורים, לפני שהגירה המונית מאריתריאה החלה במהלך מלחמת העצמאות של אריתריאה והמאבק נגד אתיופיה.
[[בית קברות יהודי באסמרה.]]

== היסטוריה ==
היהודים הראשונים הגיעו לאריתריאה בסוף המאה ה-19, לאחר כיבוש אתיופיה על ידי האימפריה האיטלקית והקמת אריתריאה האיטלקית . רוב היהודים הגיעו מהקהילה היהודית בעדן.

במפקד שנערך באריתריאה ב-1 בינואר 1905, התגוררו 120 יהודים באריתריאה. 83 מתוכם במחוז שבירתו אסמרה, 27 במאסאווה, 7 התגוררו בעיר קרן ו-2 בעיר אסאב, בשנים שלאחר מכן סבלו היהודים שם מהתנכלויות ועלילות דם.

בשנת 1906 הושלם בית הכנסת אסמרה באסמרה, הבירה. הוא כולל מקדש ראשי, שיכול להכיל עד 200 אנשים, כיתות לימוד ובית קברות יהודי קטן.

בשנות ה-30 של המאה ה-20, קיבלה הקהילה היהודית חיזוק, כאשר יהודים אירופאים רבים היגרו לאריתריאה, כדי להימלט מרדיפות הנאצים באירופה.

במלחמת העולם השנייה בשנת 1941 כבשו הבריטים את אריתריאה. בתקופת הממשל הבריטי באריתריאה, שימשה אריתריאה לעיתים קרובות כמקום מעצר של אנשי האצ"ל והלח"י שנלחמו למען עצמאות היהודים וכנגד שלטונות המנדט הבריטי. בין הכלואים היו ראש ממשלת ישראל לעתיד, יצחק שמיר וחיים קורפו, לימים חבר הכנסת ושר בממשלת ישראל.

סמוך לאחר הקמת מדינת ישראל, עלו יהודים אריתראים רבים לישראל, בעיקר במסגרת מבצע על כנפי נשרים. בשנות החמישים עדיין חיו 500 יהודים במדינה. החתונה היהודית האחרונה בבית הכנסת אסמרה נחגגה במהלך אותו עשור. בית הכנסת שימש גם יהודים שהגיעו מכל רחבי אפריקה כדי לקיים שם את הימים הנוראים.

בשנת 1961 החלה מלחמת העצמאות של אריתריאה לאחר שאריתריאה סופחה על ידי אתיופיה, ואריתריאים החלו להילחם למען העצמאות. היהודים החלו לעזוב את אריתריאה.

בתחילת שנות ה-70 גברה ההגירה היהודית בגלל התגברות האלימות בין אריתריאה לאתיופיה, ומשום שההחונטה הצבאית האתיופית ששלטה גם באריתריאה, הנהיגה את מדיניות הסוציאליזם האתיופי שמטרתה הייתה להלאים את הרכוש הפרטי ולהנהיג משטר סוציאליסטי. בשנת 1975 פונו הרב הראשי וחלק גדול מהקהילה. יהודים אריתראים רבים על לישראל, ואילו אחרים נסעו לאירופה או לצפון אמריקה. עד אז נותרו רק 150 יהודים במדינה.

אריתריאה רשמית קיבלה את עצמאותה בשנת 1993. באותה שנה הקימו אריתריאה וישראל יחסים דיפלומטיים מלאים. באותה תקופה נותרו רק קומץ יהודים באריתריאה. כולם, למעט אחד, נפטרו או היגרו.

כיום נותר באריתריאה רק יהודי יליד אחרון, סמי כהן, שמנהל עסק ייבוא וייצוא, ומבקר בקביעות בבית הכנסת אסמרה. ישנם גם כמה יהודים שאינם ילידי אריתריאה המתגוררים באסמרה, חלקם ישראלים הקשורים לשגרירות ישראל באריתריאה.

היהדות אינה אחת מארבע הדתות המוכרות על ידי הממשלה האריתראית.

==קישורים חיצוניים==
* 
* [https://www.academia.edu/40021554/מהגרים_יהודים_באריתריאה_ובאתיופיה בת־ציון עראקי קלורמן, מפגשים באריתריאה ובאתיופיה]

== הערות שוליים ==

קטגוריה:יהדות ארצות האסלאם
קטגוריה:אריתריאה: קבוצות אתניות
חמד בן ח'ליפה אאל נהיאן

השייח' חמד בִּן ח'ליפה אאל נהיאן (בערבית: حمد بن خليفة آل نهيان), היה ידוע גם כעאדל אל-עתיבה, הוא איש עסקים מאיחוד האמירויות הערביות, ובן למשפחת המלוכה השולטת (בית נהיאן) באבו דאבי. ידוע בניסיונו הכושל לרכוש מחצית מקבוצת הכדורגל הישראלית בית"ר ירושלים זמן קצר לאחר הנורמליזציה בין ישראל לאיחוד האמירויות.

==ביוגרפיה==
אביו של חמד בן ח'ליפה הוא השייח' ח'ליפה בן מוחמד בן ח'ליפה אל נהיאן ואמו היא מוזה אל-עותייבה. אביו התגרש מאמו והוא השתמש בשם עאדל אל-עותבייה. באפריל 2019 קיבל אישור לשנות את שמו לשייח' חמד בן ח'ליפה אל נהאין. הוא קרוב רחוק של משפחתו של נשיא איחוד האמירויות הערביות, ח'ליפה בן זאיד אאל נהיאן. נשוי עם ארבעה ילדים, שלושה בנים ובת.

על פי דבריו
ב-1993 קיבל תואר שני במנהל עסקים ויחסים בינלאומיים מאוניברסיטת קליפורניה באירוויין. על פי אתר האינטרנט שלו את הוא צבר את הונו בעסקי המטבעות הדיגיטליים.

על פי האתר של חמד בִּן ח'ליפה הוא "מאמין בשיתוף פעולה עולמי באמצעות פרלמנט בינלאומי". בנוסף, הוא תומך בפרויקטים בתחום הבריאות, ושותף לפרויקטים הומניטריים רבים, עם דגש על פרויקטים באנרגיה וחינוך. כמו כן, תורם גם לצדקה. כתומך נלהב בנורמליזציה עם ישראל הזמין בשמחת תורה שלאחר הסכם הנורמליזציה בין ישראל לאיחוד האמירויות את הזמר עומר אדם לבקר ולחגוג עם הקהילה היהודית בדובאי. המוצר הראשון ששווק במשותף על ידי איחוד האמירויות הערביות וחברות ישראליות הוכרז על ידי מחלקת הפרויקטים של HBK, בשותפות עם Sure Universal, שבסיסה בישראל.

=== העסקה עם בית"ר ירושלים ===
בדצמבר 2020 הסכים לרכוש ממשה חוגג 50% מהבעלות על קבוצת הכדורגל הישראלית בית"ר ירושלים. העסקה נעשתה בתיווכו של נאום כהן, איש עסקים יהודי-אוקראיני הפועל באיחוד האמירויות ונמצאת בתהליכי אישור של הוועדה להעברת זכויות. בתצהיר שהגיש להתאחדות לכדורגל בישראל כדי שיאשרו את רכישת בית"ר ירושלים כתב כי הונו הוא כ-1.6 מיליארד דולר, אולם בדיקה של ההתאחדות גילתה שהנכס המרכזי בהצהרה הוא אג"ח של ונצואלה שנרכש בשווי 1.5 מיליארד דולר, אך הוא אינו סחיר וערכו אפסי. כמו כן נמצא כי בבעלותו עשרות חברות לא פעילות, וכי בן חליפה קשור לאנשים ששמם נקשר, בין היתר, בהונאות ובהלבנת הון. בפברואר 2021 משכה בית"ר ירושלים את הבקשה לאישור.

==קישורים חיצוניים==
* 

* רועי קייס, [https://www.kan.org.il/item/?itemId=81069 השייח' בן ח'ליפה: הכירו את הבעלים החדש של בית"ר], באתר כאן 11, 7 בדצמבר 2020
* 
* 
* רועי קייס, [https://twitter.com/kaisos1987/status/1338206342163668992 תיעוד חמד בן ח'ליפה, במסגרת ברכות ליום העצמאות האמירתי], בחשבון הטוויטר של הכתב, 13 בדצמבר 2020

==הערות שוליים==

קטגוריה:בית נהיאן
קטגוריה:אנשי עסקים אמירתים
קטגוריה:מוסלמים סונים
ג'ורג' פ. סמית'

ג'ורג' פרסון סמית (באנגלית: George Pearson Smith; נולד ב-10 במרץ 1941) הוא כימאי אמריקאי, זוכה פרס נובל לכימיה לשנת 2018 ביחד עם פרנסס המילטון ארנולד וגרג וינטר, "על שימוש בנגיפים תוקפי חיידקים (בקטריופאג'ים) לשם ייצור חלבונים, בהם נוגדנים של מערכת החיסון". מכהן כפרופסור באוניברסיטת מיזורי.<ref></ref>

== ביוגרפיה ==
סמית נולד ב-10 במרץ 1941 בקונטיקט.

סמית סיים לימודי דוקטורט באוניברסיטת הרווארד ואת הפוסט-דוקטורט ביצע באוניברסיטת ויסקונסין–מדיסון (ביחד עם אוליבר סמיתיס). כיהן כפרופסור אורח באוניברסיטת דיוק בשנים 1983–1984.

סמית נשוי ליהודייה והוא הכריז כי הוא קשור עמוקות לזהותה היהודית של משפחתו. למרות זאת, הוא הביע תמיכה בתנועת ה-BDS.<ref></ref>

==קישורים חיצוניים==

== הערות שוליים ==

קטגוריה:זוכי פרס נובל לכימיה
קטגוריה:זוכי פרס נובל אמריקאים
קטגוריה:זוכי פרס נובל לשנת 2018
קטגוריה:בוגרי הוורפורד קולג'
קטגוריה:בעלי תואר דוקטור מאוניברסיטת הרווארד
קטגוריה:סגל אוניברסיטת מיזורי
קטגוריה:אמריקאים שנולדו ב-1941
טונגלון סיסוליט

טונגלון סיסוליט (בלאית: ທອງລຸນ ສີສຸລິດ; נולד ב-10 בנובמבר 1945) הוא פוליטיקאי, המכהן מאז אפריל 2016 כראש ממשלת לאוס. בשנים 2001–2016 כיהן כסגן ראש הממשלה וכשר החוץ בשנים 2006–2016. בנוסף על כך, הוא חבר הלשכה הפוליטית של המפלגה המהפכנית העממית.

בצעירותו התחנך בברית המועצות ובווייטנאם. בעבר כיהן בתפקידים פוליטיים רבים, ובהם: סגן שר החוץ בשנים 1987–1992, שר העבודה והרווחה החברתית בשנים 1993–1997, וחבר האספה הלאומית בין השנים 1998– 2000.

ב-23 בינואר 2016 נבחר על ידי קונגרס הוועידה לכהן כראש הממשלה. בנוסף ללאית, הוא דובר וייטנאמית, רוסית ואנגלית.

==קישורים חיצוניים==

קטגוריה:לאוס
קטגוריה:ראשי ממשלות
קטגוריה:מקבלי עיטור הידידות (רוסיה)
קטגוריה:ילידי 1945
Friends (אלבום)

Friends (בעברית: חברים) הוא אלבומו הרביעי של המוזיקאי הבריטי אלטון ג'ון, והפסקול הראשון שהלחין. הוא יצא לאור ב־5 במרץ 1971, על ידי "סרטי פרמאונט", כפסקול סרט הנושא את אותו שם שיצא באותה השנה . היה זה פרויקט שג'ון וברני טופין לקחו על עצמם בין שני סיבובי ההופעות הראשונים בארצות הברית, על הפריצה התקשורתית והמסחרית שחלה במהלכם.

האלבום הוסמך כאלבום זהב על ידי איגוד תעשיית ההקלטות האמריקאי, והיה לאלבום הזהב השלישי שלו במדינה זו בתוך חודשים ספורים (בהמשך ל־"Elton John" ו־"Tumbleweed Connection" שהגיעו למעמד אלבום זהב שם בפברואר ובמרץ אותה שנה, בהתאמה). לרצועת הנושא הייתה הצלחה מסוימת בארצות הברית, כשהגיעה למקום ה־34 במצעד שם. האלבום היה מועמד לפרס גראמי בקטגוריית "הפסקול הטוב ביותר" ב־1972.

האלבום לא יצא בנפרד על גבי תקליטור, אך הוא נכלל (בסדר שירים שונה) באלבום האוסף הכפול של ג'ון, "Rare Masters" , שיצא ב־1992. ב־2021 האלבום יצא בהנפקת ויניל חדשה.

== רקע ==
לאחר הופעותיו המוצלחות של ג'ון במועדון הטרובדור שבארצות הברית בסוף אוגוסט 1970, חזרו ג'ון וטופין לבריטניה לארבעה שבועות, לאחריהם היה צריך ג'ון לחזור לארצות הברית כדי להתחיל שם סיבוב הופעות נוסף. בבריטניה ג'ון אומנם הופיע, אך עדיין לא פרץ תודעתית ומסחרית ככוכב. לאחר שג'ון גילברט, שאביו לואיס גילברט הפיק וביים את הסרט "Friends", האזין לאלבום "Elton John", הוא הגיע לג'ון ולטופין עם הצעה לכתוב ולהלחין את פסקול הסרט. ג'ון הסכים. מכיוון שההקלטות נדחסו להפסקה שבין שני סיבובי ההופעות בארצות הברית ונותרו פחות מארבעה שבועות לעבוד, העבודה הייתה לחוצה, "סשן פאניקה" בלשונו של ג'ון (ג'ון חשב של"פרמאונט" היה חשוב להוציא את האלבום מהר, כדי לנצל את המומנטום שלו בארצות הברית, כששני אלבומים שלו היו במצעדים שם). מכיוון שהזמן היה בהול ולא היו מספיק שירים, תרם ג'ון לפסקול שני שירים מעתודת השירים שלו: "Honeyroll" ו־"Can I Put You On". שירים אלה עדיין לא נכללו באלבום, אך ג'ון ביצע אותם בהופעות באותה תקופה. לימים הביע ג'ון חרטה על כך שנתן את השירים לפסקול במקום לכלול אותם באלבום שלו. השיר "Can I Put You On" נכלל באלבום הבא, אלבום ההופעה "17-11-70".

הזכויות על הפסקול שייכות ל"יוניברסל מיוזיק גרופ", ששותפה עם ג'ון על הזכויות על המוזיקה שלו, וכן היא בעלת הזכויות על הקטלוג של .

האלבום היה מועמד לפרס גראמי ב־1972 בקטגוריית "הפסקול הטוב ביותר".

== רשימת השירים ==

== משתתפים ==
המידע נלקח מהערות האלבום.
* אלטון ג'ון – זמרה, פסנתר
* קיילב קוואיי – גיטרה ("Can I Put You On", "Honey Roll")
* די מארי – גיטרה בס ("Can I Put You On", "Honey Roll")
* נייג'ל אולסון – תופים ("Can I Put You On", "Honey Roll")
* רקס מוריס – סקסופון טנור ("Honey Roll")
* פול בקמסטר – תזמור
* לזלי דאנקן – קולות רקע
* מדלן בל – קולות רקע
* ליזה סטרייק – קולות רקע

=== הפקה ===
* גאס דאג'ן – מפיק
* ג'ון גילברט – מפיק בפועל
* ג'פרי קייבל – טכנאי קול

== סינגלים ==
הסינגל "Friends" אינו סינגל רגיל של ג'ון ואינו נחשב לסינגל שבא לאחר "Your Song", אלא הוא היה חלק מן הפסקול ושיר הנושא של הסרט.

== נתוני מכירות ==
{|class="wikitable"
!מקום
!הסמכה
!מכירות
|-
| ארצות הברית (RIAA)
| זהב
| 500,000^
|-
| colspan="3"|^אומדן היחידות המופצות מבוסס על הסמכת האלבום בלבד
|}

== קישורים חיצוניים ==

== ביאורים ==

== הערות שוליים ==

קטגוריה:אלבומי 1971
קטגוריה:אלבומי אלטון ג'ון
קטגוריה:פסקולים באנגלית
קטגוריה:פסקולי סרטים
קטגוריה:אלבומי חברת יוניברסל מיוזיק גרופ
מלכודת תיירים

שלט חוצות המפרסם את מוצרי [[Wall Drug ]]
שלטי הכוונה לחנות המזכרות וליציאה, האקווריום של ריפלי, [[מירטל ביץ']]
"מלכודת התיירות של [[דה יופרס ", חצי האי העליון של מישיגן]]
מלכודת תיירים היא אטרקציה תיירותית, שמיועדת למשוך תיירים ואת כספם. בדרך כלל, מלכודות תיירים מספקות שירותים, בידור, אוכל, מזכרות ומוצרים אחרים שתיירים יכולים לרכוש אותם.<ref></ref>

בעוד שאטרקציות תיירותיות עשויות להיחשב על ידי תיירים כבילוי מהנה ומעניין, לביטוי "מלכודת תיירים" יש הקשר שלילי, והוא מביע אכזבה מבית העסק עצמו. לדוגמה, עסקים המציבים שלטי פרסום לאורך כביש מהיר על מנת להסיט מטיילים מהכביש למקום העסק (למשל מסעדה), כאשר העסק עצמו מתגלה כאכזבה בין בשל איכות ירודה, מיקומו באזור מסחר צפוף, מחירים מופקעים או אף הונאה של ממש.

== ראו גם ==
* חנות מזכרות
* אטרקציה תיירותית

== הערות שוליים ==

קטגוריה:אטרקציות תיירותיות
מוות ל-2020

מוות ל-2020 (באנגלית: Death to 2020) הוא סרט מוקומנטרי-קומי שחור בריטי, שנוצר על ידי יוצרי האנתולוגיה "מראה שחורה", צ'ארלי ברוקר ואנבל ג'ונס עבור נטפליקס. סרט הספיישל נועד ללעוג לשנת 2020, ולאירועים שהתרחשו בה והובלטו בעקבות התפרצות מגפת הקורונה, בין היתר.

==עלילה==
כשהן מתראיינות לכאורה לסרט תיעודי, דמויות הסרט דנות על אירועי שנת 2020, זאת כשבין הראיונות נעשה שימוש בשילוב בין מידע אמיתי למידע סאטירי. הנושא הכללי בו הסרט עוסק הוא התפרצות מגפת הקורונה, ובמיוחד בארצות הברית ובבריטניה. בנוסף, חלק מהסרט עוסק גם בבחירות לנשיאות ארצות הברית 2020.

האירועים בחלקה המוקדם של השנה כוללים את החלק האחרון של מכת השריפות באוסטרליה, נאומי הסביבה של גרטה תונברג ב, עזיבתם של הנסיך הארי ורעייתו מייגן את בית המלוכה הבריטי, טקס פרסי אוסקר ה-92, רצח ג'ורג' פלויד במאי 2020 והמחאות שבאו לאחר מכן, לרבות פרשנות לתצלומו של דונלד טראמפ בכנסיית סנט ג'ון וההפגנות בבריטניה, במהלכן הוסר פסלו של אדוארד קולסטון בבריסטול.

בנושא מגפת הקורונה, הדמויות מגיבות על הנאום המלכותי של המלכה אליזבת' השנייה, שני הסגרים הלאומיים באנגליה, התפוצה המקוונת של מידע כוזב, הניסויים הקליניים בחיסונים והשימושים הראשונים בחיסון של פייזר ושל Tozinameran. בכל הנוגע לבחירות לנשיאות ארצות הברית 2020, בין הנושאים הנידונים נכללים זיכוייו של דונלד טראמפ מניסיון ההדחה, הבחירות המקדימות למפלגה הדמוקרטית בהן התמודדו ברני סנדרס וג'ו ביידן שהפך למועמד הדמוקרטי, העימותים הנשיאותיים בין ביידן לטראמפ, דיווחי הניו יורק טיימס על החזרי המס של טראמפ ובחירתו של ביידן את קמלה האריס כסגניתו; וכמו כן, לאחר ניצחונו של ביידן בבחירות, את ניסיונותיו של טראמפ לבטל את התוצאות בסדרת טענות כוזבות והגשת תביעות משפטיות לא מוצלחות.

הסרט מסתיים כשהדמויות השונות מנבאות בהלצה את אירועי שנת 2021.

==צוות השחקנים==
ב-7 בדצמבר 2020, נחשף כי השחקנים הבאים יופיעו בסרט הספיישל:
* סמואל ל. ג'קסון
* יו גרנט
* ליסה קודרו
* לזלי ג'ונס
* ג'ו קירי
* קומייל ננג'יאני
* טרייסי אולמן
* כריסטין מיליאוטי
* דיאן מורגן
* שמשון קאיו

==הפקה==
בסוף נובמבר 2020, השחקן יו גרנט חשף את קיומו של הפרויקט במהלך ריאיון ל"ניו יורק מגזין", במהלכו אמר כי ברוקר כתב סרט מוקומנטרי על שנת 2020, שנשלטה בעיקר על ידי התפרצות מגפת הקורונה, שתוארה על ידי רבים כגרסה אמיתית של פרק ב"מראה שחורה". ברוקר חשף שגרנט ישחק היסטוריון שמתראיין על אירועי השנה החולפת.

פרטים נוספים על סרט הספיישל הוכרזו בתחילת דצמבר 2020, כולל רשימת שחקנים נוספים שישתתפו בו.

==קישורים חיצוניים==

==הערות שוליים==

קטגוריה:מגפת הקורונה בטלוויזיה
קטגוריה:נטפליקס: סרטים
קטגוריה:ספיישלים טלוויזיוניים
קטגוריה:סרטי קומדיה שחורה
קטגוריה:סרטים מוקומנטריים
קטגוריה:סרטים בריטיים משנת 2020
קטגוריה:סרטי 2020
הביצים הגורליות

הביצים הגורליות (ברוסית: Роковые яйца) הוא ספר נובלה סאטירי מאת מיכאיל בולגקוב, סופר סובייטי ומחזאי. הספר נכתב בשנת 1924 ופורסם לראשונה בשנת 1925. הרומן היה פופולרי למדי, אך ספג ביקורת רבה מצד מרבית המבקרים הסובייטים משום שלעג למהפכה הרוסית של שנת 1917 ולהנהגה של ברית המועצות.

== רקע ==
בשנת 1924 בולגקוב כבר היה סופר די ידוע. הוא פרסם כמה סיפורים קצרים, כולל "Dyavoliada", אשר מבחינה מסוימת היה מבשרו של ספרו המפורסם "האמן ומרגריטה", והחל לפרסם את הרומן הראשון שלו, "הגווארדיה הלבנה". בולגקוב סיים לכתוב את "הביצים הגורליות" בתחילת אוקטובר 1924, ופרסם אותו בכתב העת "Nedra" בפברואר 1925; מהדורה מקוצרת פורסמה גם בחודשים מאי-יוני 1925 בכתב העת "Krasnaya Panorama", תחת הכותרת "קרן החיים" (ברוסית: Луч жизни). בולגקוב הקריא את הרומן בכמה אסיפות חברתיות שונות, שם הוא זכה לקבלת פנים חיובית.

== עלילת הספר ==
ניתן לתאר את הביצים הגורליות כרומן מדע בדיוני סאטירי. הגיבור הראשי שלה הוא זואולוג מזדקן, ולדימיר איפטיביץ' פרסיקוב, מומחה לדו-חיים. הקריין מתחיל את הסיפור במוסקבה של 1928, שנראה כי הצליחה להתגבר על ההשפעות ההרסניות של מלחמת האזרחים ברוסיה והפכה לעיר משגשגת. אחרי תקופה ארוכה של הזנחה, המחקרים במכון הזואולוגי התחדשו. לאחר שעזב את המיקרוסקופ שלו למשך מספר שעות, פרסיקוב לפתע הבחין כי המיקרוסקופ, אשר הושאר לא ממוקד, יצר קרן אור אדומה; אמבה שנותרה תחת אור זה הראתה שיעור מוגבר ובלתי אפשרי של ביקוע בינארי, מתרבה במהירות עצומה ומפגינה תוקפנות יוצאת דופן. ניסויים מאוחרים יותר עם מצלמות גדולות - בשביל ליצור קרן אור גדולה יותר – אישרו שאותה מהירות רבייה מוגברת חלה על אורגניזמים אחרים, כמו צפרדעים, אשר התפתחו ויצרו דור חדש של צפרדעים בתוך יומיים בלבד. המצאתו של פרסיקוב נודעה במהרה לעיתונאים, ובסופו של דבר למרגלים זרים ולג.פ.או., השירות החשאי הסובייטי. במקביל, במדינה מתפרצת מחלה לא ידועה אשר מדביקה את כל התרנגולות וגורמת להכחדתם המוחלטת ברוסיה הסובייטית, אבל באופן מסתורי נעצרת בגבולות האומה ואינה ממשיכה הלאה. מנהל סובחוז אלכסנדר סמנוביץ' רוק (ששמו מהווה משחק מילים על שם הספר, "רוק" פירושו גורל) מקבל הרשאה רשמית להחרים את הציוד של פרסיקוב, ולהשתמש בהמצאה כדי לנסות להחזיר את אוכלוסיית התרנגולות לקדמותה. עם זאת, ביצי התרנגולות המיובאות מחוץ למדינה נשלחות, בטעות, למעבדתו של פרסיקוב בעוד ביצי הזוחלים המיועדות לפרופסור מגיעות לידי החקלאים. כתוצאה מכך, רוק מגדל כמות עצומה של נחשים גדולים, יענים ותנינים גדולים ותוקפניים אשר מתחילים לתקוף בני אדם. בבהלה שבאה לאחר מכן, פרסיקוב נהרג על ידי האספסוף - המאשים אותו בהופעתם של הנחשים - ומצלמותיו מנופצות. הצבא האדום מנסה לעכב את הנחשים, אך רק בואו של מזג האוויר הקר של אוגוסט – שתואר כדאוס אקס מכינה – עוצר סופית את פלישתם של הנחשים. בטיוטה קודמת הרומן מסתיים בזירת ההרס המוחלט של מוסקבה בידי הנחשים.

==קישורים חיצוניים==
* 
* [http://www.booksintheattic.co.il/book.php?book_id=3622465 הביצים הגורליות], ספרי עליית הגג

קטגוריה:ספרות רוסית
קטגוריה:סאטירה
מרצדס-בנץ W153

מרצדס-בנץ W153 (בגרמנית: Mercedes-Benz W153, קרוי גם: Mercedes-Benz 230 W153) היא מכונית סלון, אשר בנוסף יוצרה במספר תצורות קבריולה, על ידי יצרנית הרכב הגרמנית מרצדס-בנץ בין השנים 1943–1938, בגרמניה ובארגנטינה.

==תצורות "מרצדס-בנץ W153"==
* 4 דלתות – סלון
* 2 דלתות, 2 מושבים - קבריולה - דגם "Cabriolet A" 
* 2 דלתות, 4 מושבים – קבריולה - דגם "Cabriolet B"
* 4 דלתות, 4 מושבים - קבריולה - דגם "Cabriolet D"

=="מרצדס-בנץ W153"==
* יוצרו 4,262 יחידות.
* דגם "מרצדס-בנץ W153" פותח על ידי "Hans Gustav Röhr" .
* מנוע קדמי, הנעה אחורית.
* בלמים: בלמי נעליים הידראוליים בכל הגלגלים.
* מצמד: פלטה אחת יבשה, מתוצרת "Komet-Mecano, F&S"
* קיבולת מכל דלק - 50 ליטר + 4.5 ליטר רזרבה.
* צמיגים: 16x6.00 אינץ'.
* רדיוס סיבוב: 5.9 מטר.
* דגמי "מרצדס-בנץ W153" צולמו לסרטי קולנוע רבים.
===מחיר===
* 5,875 רייכסמארק, דגם 4 דלתות סלון, שנת 1938, בגרמניה.
* 9,500 רייכסמארק, דגם "Cabriolet A", שנת 1938, בגרמניה.
* 7,615 רייכסמארק, דגם "Cabriolet B" שנת 1938, בגרמניה.
* 8,375 רייכסמארק, דגם "Cabriolet D" שנת 1938, בגרמניה.

==גלריה==
<gallery mode="packed" heights="160">
קובץ:Mercedes-Benz 230.jpg | "מרצדס-בנץ W153"
קובץ:Mercedes-Benz W153 (1) Travelarz.JPG | "מרצדס-בנץ W153" - קבריולה
קובץ:MBW153chassis.jpg | שלדה של דגם "מרצדס-בנץ W153"
</gallery>

==ראו גם==
* מרצדס-בנץ W108
* מרצדס-בנץ W111
* מרצדס-בנץ W112
* מרצדס-בנץ W114
* מרצדס-בנץ W120
* מרצדס-בנץ W180
* מרצדס-בנץ T2

== קישורים חיצוניים ==

* [http://www.mercedes-benz.com אתר מרצדס-בנץ העולמי]
* [http://www.mercedes-benz.co.il אתר מרצדס-בנץ ישראל]

==הערות שוליים==

קטגוריה:מכוניות סלון
קטגוריה:מכוניות קבריולה
קטגוריה:דגמי מכוניות שהושקו ב-1938
W153
קטגוריה:כלי רכב גרמניים
קטגוריה:כלי רכב המורכבים בארגנטינה
הרומן של מרפי

הרומן של מרפי (באנגלית: Murphy's Romance) הוא סרט קומדיה רומנטית אמריקאי משנת 1985, בבימויו של מרטין ריט, עם סאלי פילד וג'יימס גארנר בתפקידים הראשיים.

קרול קינג חיברה את המוזיקה לסרט וגם את שלושת השירים בו. שיר הנושא – "Love for the Last Time" מושר על ידה וכן יש לה תפקיד קטן של "טילי" – פקידה בעירייה.

==תקציר העלילה==
אמה מוריארטי (סאלי פילד), גרושה בת 33, מגיעה ביחד עם בנה ג'ייק (קורי היים) לחוות סוסים נטושה ומוזנחת ליד העיירה יוניס באריזונה. ביחד עם בנה היא משקמת את המקום ורוצה לפתוח בו חווה לאילוף סוסים. היא מדפיסה מודעות פרסום בעיירה ונפגשת עם רוקח העיירה, מרפי ג'ונס (ג'יימס גארנר).

מרפי הוא אלמן מבוגר מאמה. היא מוצאת חן בעיניו וכדי לעזור לה הוא קונה סוס ומשכן אותו בחווה כדי שתהיה לו סיבה טובה להתראות איתה שם וכן הוא עוזר לה בפרסום החווה.

היחסים ביניהם מסתבכים כאשר מגיע לחווה הגרוש שלה בובי (בריאן קרווין) שרוצה לחזור אליה אך היא דוחה אותו ושני הגברים מתחרים על אהבתה.

המצב הזה נמשך עד שיום אחד מגיעה למקום ונדה (אנה לוין) בת זוגו של בובי עם תאומים זהים שילדה לו.

הם עוזבים את המקום ואמה ומרפי נשארים וממשיכים את רומן האהבה ביניהם.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|סאלי פילד
|אמה מוריארטי
|
|-
|ג'יימס גארנר
|מרפי ג'ונס
|רוקח
|-
|בריאן קרווין
|בובי מוריארטי
|הגרוש של אמה
|-
|קורי היים
|ג'ייק מוריארטי
|הבן של אמה
|-
|קרול קינג
|טילי
|פקידה בעירייה
|-
|אנה לוין
|ונדה
|בת זוגו של בובי
|}

==פרסים==
* ג'יימס גארנר היה מועמד לפרס אוסקר לשחקן הטוב ביותר ולפרס גלובוס הזהב לשחקן הטוב ביותר - סרט קומדיה או מוזיקלי.
* ויליאם פראקר היה מועמד לפרס אוסקר לצילום הטוב ביותר.
* סאלי פילד הייתה מועמדת לשחקנית הטובה ביותר - סרט קומדיה או מוזיקלי

==קישורים חיצוניים==

* [https://www.tcm.com/tcmdb/title/84225/murphys-romance#overview הרומן של מרפי], באתר TCM
* [https://www.youtube.com/watch?v=piU2gJdhgNI קדימון לרומן של מרפי], באתר יוטיוב
* [https://www.youtube.com/watch?v=uz-4ApxeXwc קליפ של קרול קינג שרה Love For The Last Time ברומן של מרפי], באתר יוטיוב
* [https://www.youtube.com/watch?v=JrdDY-Uh5YM קרול קינג מספרת על המוזיקה ברומן של מרפי], באתר יוטיוב

קטגוריה:סרטי 1985
קטגוריה:סרטים אמריקאיים
קטגוריה:סרטים באנגלית
קטגוריה:סרטי קולומביה
קטגוריה:סרטי קומדיה רומנטית
קטגוריה:סרטים אמריקאיים מבוססי ספרים
קטגוריה:סרטי ג'יימס גארנר
קטגוריה:סרטי סאלי פילד
מתתיהו לונץ

מתתיהו לונץ (5 ביוני 1894 – 27 בספטמבר 1979) היה בנקאי ופעיל ציבור ב ובישראל.
ספסל לזכרם של אסתר ומתתיהו לונץ בחיפה

==קורות חיים==
מתתיהו לונץ נולד בירושלים לדבורה (לבית עקיבא ריטבסקי) ואברהם משה לונץ, חוקר ארץ ישראל.

לונץ החל לעבוד בבנק אפ"ק ביפו ב-1913. ב-1919, אחרי פטירת אביו, עבר לעבוד בסניף בירושלים. בין לבין, בזמן מלחמת העולם הראשונה גויס לצבא העות'מאני כצנזור.

לאחר מכן הועבר לצפת על מנת לשמש מנהל הסניף המקומי של הבנק לכעשר שנים. בצפת החל בפעילות ציבורית ושימש יו"ר ועד הקהילה העברית. בזמן מאורעות תרפ"ט עמד יחד עם בנקאי אחר, אליהו קלינגר, בחזית השטח היהודי על מנת לרסן את פעילות הערבים.

ב-1930 עבר לטבריה לטובת ניהול סניף אפ"ק המקומי. גם שם שימש כיו"ר ועד הקהילה וככזה תרם למיתון הסכסוכים בין הקהילה היהודית לשכניה הערבים.
מטבריה עבר לחיפה ב-1936. היו אלו ימי העלייה החמישית והעיר התפתחה במהירות. ב-1953 "הוחזר" לירושלים, אך במהרה חזר לחיפה.

גם בחיפה שימש בתפקידים ציבוריים כגון יו"ר הוועד המקומי של קרן היסוד, חבר הקוּרָטוֹרְיוֹן (חבר נאמנים) של בית הספר הריאלי העברי, נשיא לשכת המסחר העירונית, יו"ר אגודת בית שבתי לוי, יו"ר המועדון הימי והכלכלי מיסודו של החבל הימי לישראל, נשיא סניף רוטרי, יקיר העיר חיפה. משנת 1957 החל לשמש כקונסול כבוד של דנמרק בחיפה וסמלה של דנמרק התנוסס על בית המשפחה.

תמיכתו באגודת צופי ים נענתה בקריאת סירת מפרשים "מתתיהו לונץ" על שמו.

על שמו רחוב בחיפה. השם ניתן ב-1989.

==משפחתו==
ב-1920 התחתן עם אסתר לבית משפחת ברקוף מזכרון יעקב.

אחיו הם ד"ר יעקב לונץ (ידוע בשם העט "יעקב אסיא"), שרה, והסופרת חנה לונץ בולוטין.

ילדיו הם דבורה גורי, שהייתה אלחוטנית ב והמשיכה אחר כך בשירות המדינה. תרזה גויסה במלחמת העצמאות לפלמ"ח שם הייתה מזכירה פלוגתית ומאוחר יותר נישאה לרב חובל עמנואל קלמפרר ורמי לונץ, תת-אלוף בחיל הים הישראלי.

==קישורים חיצוניים==
* 
* 
* 

==לקריאה נוספת==
* מתתיהו לונץ, בימים ההם, רבעון לבנקאות, איגוד הבנקים בישראל, גיליון 24, אדר ב' תשכ"ז, מרץ 1967

==הערות שוליים==

קטגוריה:בנקאים ביישוב
קטגוריה:יקירי חיפה
קטגוריה:אנשי היישוב ילידי הארץ
קטגוריה:פעילי ציבור ישראלים
קטגוריה:דירקטורים ישראלים
קטגוריה:ישראלים שנולדו ב-1894
קטגוריה:ישראלים שנפטרו ב-1979
קטגוריה:אישים הקבורים בבית הקברות חוף הכרמל
קטגוריה:בוגרי המכללה האקדמית לחינוך ע"ש דוד ילין
מתתיהו
גוסטב גבוזדצקי

גוסטב גבוזדצקי (בפולנית: Gustaw Gwozdecki; 5 במאי 1880 – 3 במרץ 1935) היה צייר, ופסל פוסט-אימפרסיוניסט פולני.<ref></ref>

== קורות חיים ==
גבוזדצקי היה בנו של פלורנטין, עיתונאי וסגן מנהל הנהלת תיאטרון ורשה. בשנת 1899 החל את לימודיו האמנותיים במינכן, שם ליווה אותו באופן פרטי סטניסלב גרוכולסקי ואנטון אז'בה.<ref></ref> שם הוא הופיע לראשונה והציג את יצירות האמנות שלו. בשנת 1900 נסע לקרקוב שם למד באקדמיה לאמנויות של יאן מטייקו, שם לימד אותו יאן סטניסלבסקי, ומאז 1901 היה בוורשה, שם לימד אותו קונרד קריז'נובסקי. בשנת 1902 הוא קיבל את מלגה והוא עבר לבית הספר הלאומי לאמנויות בפריז, שם לימד אותו פיסול הוברט פונסקארם. מאותו הזמן ואילך, הוא בילה את מרבית שנותיו בפריז, ובשנת 1904 הציג את יצירותיו בסלון הסתיו. הוא השתתף בקביעות בתערוכות בוורשה, בפוזנן ובווינה.<ref></ref>

בשנת 1914 הוא הציג יחד עם האקדמיה הפולנית לאמנויות יפות (Polska Akademia Malarstwa) בפריז. משנת 1916 הוא נסע רבות, ומשנת 1917 עד 1927 שהה בעיר ניו יורק, שם היה מנהיג המכונים השנתיים.<ref></ref> בתקופת שהותו בארצות הברית גבר העניין בקהילות הפולניות. הוא פעל ופרסם את האמנויות היפות הפולניות בארצות הברית ובצרפת, והיה חבר באגודת האמנים הפולנים "אגודת שטוקה" ובחברת האמנים הפולניים שבה הציג את יצירות האמנות שלו.

הוא נפטר בגיל חמישים וארבע שנים.<ref></ref>

== יצירתו ==
גבוזדצקי צייר נופים, דיוקנאות ודומם. הוא עשה פסלים משיש וגבס. יצירותיו מכילות דמויות פשוטות, עם גוונים עשירים וגדושים. רבות מיצירותיו מבוססות על חייהם של אנשים מקומיים. יצירות האמנות העיקריות שלו הפכו אותו לאחד המודרניסטים והאקספרסיוניסטים הראשונים של פולין. לאחר 1910 עבר לפוביזם, לפיכך יצירותיו זכו לדעות חיוביות מצד מבקרי האמנות הצרפתית. יצירות האמנות שלו קודמו על ידי חברו, גיום אפולינר, בעזרת כתב העת "לה פלומה".

יצירות האמנות של גבוזדצקי נמצאות במקומות שונים: במוזיאונים הלאומיים של פולין: בוורשה, בפוזנן ובקרקוב, ומקומות בינלאומיים אחרים כוללים: האגודה להיסטוריה וספרות פולנית בפריס; גלריית האמנות של אוניברסיטת ייל, ובקרן קושצ'ושקו בעיר ניו יורק.

== גלריה ==
<gallery mode=packed heights="180">
File:Gwozdecki-Kobieta przed lustrem.jpg|אשה מול מראה
File:Gwozdecki-Act,1920.jpg|עירום
File:Gwozdecki-Brzeg morski w Bretanii,1905.jpg|חוף בריטני
File:Gwozdecki-Wieczorna tesknota.jpg|הלילה יורד
File:Gwozdecki - Kiki de Montparnasse, 1920.jpg|קיקי ממונפרנס
File:Sen-augustyna-gustaw-gwozdecki.jpg|חלום סנט אוגוסטין
File:Gwozdecki-etna.jpg|הר האטנה
File:Gwozdecki-portret-kobiety2.jpg | דיוקן אישה
</gallery>

==קישורים חיצוניים==

== הערות שוליים ==

קטגוריה:ציירים פולנים
קטגוריה:פסלים פולנים
קטגוריה:פולנים שנולדו ב-1880
קטגוריה:פולנים שנפטרו ב-1935
שדון חג המולד

קישוט חג המולד של שדון חג מולד לובש בגדים ירוקים]]
בתרבויות רבות בעולם המערבי שדון חג המולד הוא שדון זעיר, שחי עם סנטה קלאוס בקוטב הצפוני ומשמש כעוזרו האישי, במרבית המקרים שדוני חג המולד מתוארים כירוקים או אדומים, בעלי אוזניים גדולות וכובע מחודד. לעיתים קרובות מסופר כי השדונים של סנטה מייצרים את הצעצועים בבית המלאכה של סנטה ודואגים לשלומם של האיילים שגוררים את המזחלת שלו.

==היסטוריה==
שדוני חג המולד הוצגו לראשונה בסיפור מ-1856, הסיפור שנקרא "סנטה יותר מבוגר" נכתבה על ידי הסופרת האמריקאית, לואיזה מיי אלקוט.

בארצות הברית, קנדה, בריטניה ואירלנד, האגדה המודרנית של סנטה קלאוס כוללת גם בדרך כלל שדוני חג המולד. השדונים לבושים בגדים ירוקים, הם בעלי אוזניים מחודדות ויש על ראשם כובעים מחודדים, הגמדים למעשה הם גרסה עדינה של גמדים מהמיתולוגיה הנורדית.

במדינות אירופה האחרות זהותם של העוזרים של סנטה משתנה ממדינה למדינה, כך למשל בלוקסמבורג נקראים עוזריו של סנטה "הוסקר"<ref name="love"></ref>, בבלגיה ובהולנד הם מלווים את ניקולאוס הקדוש, אחד מהעוזרים של סינטרקלאס הוא לעיתים קרובות "זוורטה פיט" שהיא דמות שחורה (חלק מהאנשים שמתחפשים לדמות זו בחג הם גברים לבנים שצבעו את פניהם בשחור, עם הזמן הפך המנהג לשנוי במחלוקת ואנשים טענו כי הדמות היא גזענית)<ref></ref>. לעומת זאת במדינות נורדיות השדונים לובשים רק אדום (בניגוד למרבית המדינות שדוברות אנגלית בהן הלבוש שלהם הוא ירוק או ירוק ואדום יחד).

== קישורים חיצוניים ==

* 
* 

== הערות שוליים ==

קטגוריה:מסורות חג המולד
ראן דה ג'ולס

ראן דה ג'ולס (באנגלית: Run the Jewels), או בקיצור RTJ, הוא צמד סופרגרופ היפ-הופ אמריקאי הכולל את הראפר אל-פי מברוקלין והראפר קילר מייק מאטלנטה. בשנת 2013, הוציאו את אלבום הבכורה שלהם, הנושא את שם הלהקה, להורדה חינמית. האלבום זכה לשבחים רבים. מאז הוציאו את האלבומים Run the Jewels 2, Run the Jewels 3 ו-RTJ4, כשכולם זכו לשבחים רבים ודירוג גבוה ממבקרי המוזיקה.

== היסטוריה ==
הצמד הכיר לראשונה דרך בכיר בחברת קרטון נטוורק, ג'ייסון דמארקו, בשנת 2011.<ref name="RollingStone_RTJ"></ref> בהמשך, הפיק אל-פי את אלבומו של מייק מ-2012, R.A.P. Music, שלאחריו הופיע מייק בשיר "Tougher Colder Killer" מאלבומו של אל-פי, Cancer 4 Cure, משנת 2012. בהמשך, השניים החליטו לצאת לסיבוב הופעות יחד. הצלחת סיבוב ההופעות הובילה בסופו של דבר להחלטה להקים את הצמד.<ref name="NPR"></ref><ref name="RTJ_NPR"></ref> הצמד לקח את שמו ממילות השיר "Cheesy Rat Blues" של אל אל קול ג'יי משנת 1990.<ref name="InterviewMagazine Interview2"></ref>

ב-26 ביוני 2013, הצמד הוציא את אלבום הבכורה שלו הנושא את שמו, באמצעות הלייבל Fool's Gold Records, להורדה חינמית.<ref name="RTJ_releasedate"></ref> בנוסף, הוציאו את השיר "" כרצועה להורדה חינמית, כחלק ממהדורת 2013 של הפרויקט השנתי Adult Swim Singles Program.

בשנת 2014 הוציאו את אלבומם השני, Run the Jewels 2, באמצעות הלייבל "מאס אפיל רקורדס".<ref></ref> בשנת 2015, יצא אלבום רמיקס המורכב משירי האלבום מלווים בצלילי חתולים, בשם Meow the Jewels.<ref></ref> ההכנסות מהאלבום הועברו כולן לצדקה.<ref></ref> בשנת 2014, השתתפו בשנית בפרויקט Adult Swim Singles Program, מתוכו הסינגל "", שביצעו הצמד. באותה השנה, הוציאו את הסינגל "Lie Cheat Steal", ששימש כשיר הנושא לסדרה התיעודית של נטפליקס, "כסף מלוכלך" .<ref></ref><ref></ref><ref></ref>

בשנת 2016, הוציא הצמד שיר נוסף מתוך הפרויקט Adult Swim Singles Program בשם "Talk to Me".<ref name="Adult Swim Singles"></ref> באותה השנה, הוציאו את השיר "Love Again", שזכה בפרס "הווידאו קליפ האורבני הטוב ביותר" ו"העריכה הטובה ביותר בווידאו קליפ" בטקס פרסי הווידאו קליפים של בריטניה.<ref></ref> בדצמבר, הוציאו את אלבומם השלישי, Run the Jewels 3.<ref name="BB_RTJ3"></ref> השיר "Legend Has It" מתוך האלבום הוצג בטריילר לסרט "הפנתר השחור" של היקום הקולנועי של מארוול במהלך המשחק הרביעי בגמר עונת 2016/2017 ב-NBA.<ref></ref><ref></ref> בשנת 2018, קיבלו מועמדות לפרס גראמי בקטגוריית "שיר הראפ הטוב ביותר" על השיר "Chase Me", אך הפסידו לשירו של קנדריק לאמאר, "Humble".<ref></ref>

בשנת 2020 הוציא הצמד את אלבומו הרביעי, RTJ4, שהגיע היישר אל המקום העשירי במצעד הבילבורד 200 וזכה לשבחים ממבקרי המוזיקה, תוך ששלל מגזינים כללו אותו ברשימות האלבומים הטובים ביותר משנת 2020.<ref></ref><ref></ref><ref></ref>

== דיסקוגרפיה ==
=== אלבומי אולפן ===
* 2013: Run the Jewels
* 2014: Run the Jewels 2
* 2016: Run the Jewels 3
* 2020: RTJ4

=== אלבומי רמיקס ===
* 2015: Meow the Jewels

=== מיני-אלבומים ===
* 2015: Record Store Day
* 2018: RTJ Stay Gold Collectors Box

== קישורים חיצוניים ==

* 

== הערות שוליים ==

קטגוריה:להקות היפ הופ אמריקאיות
קטגוריה:צמדים מוזיקליים אמריקאיים
קטגוריה:סופרגרופ
קטגוריה:להקות שהוקמו בשנת 2013
האנטר שפר

האנטר שפר (באנגלית: Hunter Schafer; נולדה ב-31 בדצמבר 1998) היא דוגמנית, שחקנית ואקטיביסטית זכויות להט"ב אמריקאית.

== ביוגרפיה ==
שפר נולדה ב-31 בדצמבר 1998 בטרנטון שבמדינת ניו ג'רזי בארצות הברית, כבן זכר. אביה הוא כומר פרסביטריאני. משפחתה עברה בין כנסיות וקהילות מניו ג'רזי לאריזונה ובסופו של דבר לעיר ראלי, קרוליינה הצפונית. לה שתי אחיות ואח הצעירים ממנה.

בשנת 2017 סיימה את לימודי התיכון בבית הספר לאמנויות של אוניברסיטת קרוליינה הצפונית במגמת אמנות חזותית.

== קריירה ==
שפר דגמנה לחברות אופנה רבות, ביניהן פראדה, כריסטיאן דיור, מיו מיו, קלווין קליין, מייסון מרג'יאלה, טיירי מוגלר, ורסוס ורסצ'ה, טומי הילפיגר, ורה וונג ומארק ג'ייקובס. היא מיוצגת בסוכנות סוכנות הדוגמנות עלית.

בשנת 2017 נבחרה לרשימת "" של מגזין טין ווג וראיינה את הפוליטיקאית האמריקאית הילרי קלינטון.

בשנת 2019 לוהקה שפר לגלם את התפקיד של ג'ולס בסדרת הטלוויזיה "אופוריה" של HBO (המבוססת-חלקית על הסדרה הישראלית "אופוריה"). היא זכתה לשבחים על הופעתה בסדרה, וטקס פרסי אמי ספגו ביקורת על כך שהשמיטה אותה משמות המועמדים יחד עם שחקנים טרנסג'נדרים אחרים. מלבד התפקיד הראשי שלה בסדרה, היא גם כתבה פרק יחד עם יוצר הסדרה סם לוינסון.

ביוני 2020, לכבוד ציון חמישים שנים למצעד הגאווה הראשון, המגזין המקוון Querty כינה אותה בין חמישים הגיבורים "המובילים את האומה לעבר שוויון, קבלה וכבוד לכל האנשים." בשנת 2021, מגזין טיים הכניס אותה לרשימה של "100 מנהיגים שמעצבים את העתיד", עם מחווה שנכתבה על ידי חברתה זנדאיה.

== חיים אישיים ==
שפר היא אישה טרנסג'נדרית. בריאיון סיפרה כי הגישה לאינטרנט ובפרט יוטיוב ומדיה חברתית עזרה לה להתמודד עם זהותה המגדרית. היא הצהירה 

== פילמוגרפיה ==
=== קולנוע ===
{| class="wikitable"
!שנה
!סרט
!תפקיד
!הערות
|-
|2021
|Belle 
|רוקה ווטאנבי
|דיבוב
|-
|2023
|משחקי הרעב: בלדה לנחשים וציפורי שיר
|טיגריס סנואו
|
|-
|2024
|Cuckoo 
|גרטשן
|
|-
|TBA
|Mother Mary
|הילדה
|
|-
|
|סוג של חסד
|
|
|}

=== טלוויזיה ===
{| class="wikitable"
|+
!שנה
!סרט
!תפקיד
!הערות
|-
|2019-הווה
|אופוריה
|ג'ולס ווהן
|תפקיד ראשי (2 עונות); 18 פרקים
|}

== קישורים חיצוניים ==

== הערות שוליים ==

קטגוריה:ניו ג'רזי: אישים
קטגוריה:שחקניות קולנוע וטלוויזיה אמריקאיות
קטגוריה:שחקנים להט"בים אמריקאים
קטגוריה:דוגמניות אמריקאיות
קטגוריה:פעילות למען זכויות להט"ב בארצות הברית
קטגוריה:פעילים למען זכויות להט"ב בארצות הברית
קטגוריה:טרנסג'נדריות אמריקאיות
קטגוריה:טרנסג'נדרים אמריקאים
קטגוריה:ביסקסואליות אמריקאיות
קטגוריה:אמריקאים שהופיעו ברשימת טיים 100 נקסט
קטגוריה:בוגרי בית הספר לאמנויות של אוניברסיטת קרוליינה הצפונית
קטגוריה:אמריקאיות שנולדו ב-1998
קטגוריה:אמריקאים שנולדו ב-1998
Ready for the Weekend (שיר)

Ready for the Weekend (בעברית: מוכן לסוף השבוע) הוא שיר של המפיק המוזיקלי הסקוטי קלווין האריס, בביצועה של הזמרת הבריטית מרי פירס. השיר נכתב והופק על ידי האריס עצמו, ופורסם ב-9 באוגוסט 2009 כסינגל השני מאלבום האולפן השני שלו, הנושא את אותו השם.

== רקע ==
את שיר מבצעת הזמרת הבריטית מרי פירס, שעבדה בעבר כזמרת ליווי של בוורלי נייט, ליונל ריצ'י וצ'אקה חאן.<ref name="NME"></ref> פורסמו גם רמיקסים לשיר של היי קונטראסט, פייק בלאד ודייב ספון.<ref name="NME"/> השיר הושמע בפעם הראשונה ב-12 ביוני 2009 ברדיו 1 של BBC.<ref></ref> ב-13 ביולי 2009 הוצג כשיר היום באתר Popjustice. האריס ביצע את השיר בפסטיבל אייטונס 09 ב-18 ביולי 2009 בלונדון.<ref></ref> השיר נכנס לראשונה למצעד הסינגלים הבריטי ב-16 באוגוסט 2009, ומוקם במקום השלישי.

== וידאו קליפ ==
הוידאו קליפ הנלווה לשיר נוהל על ידי בן איב,<ref></ref> ושודר בבכורה בערוץ T4 הבריטי ב-4 ביולי 2009 בשעה 11:00 בבוקר.<ref name="Columbia"></ref> דוגמנית ה-FHM לורן פופ הופיעה בסרטון.<ref name="Columbia"/>

ב-23 ביולי 2009 דווח כי הסרטון הוסר מיוטיוב עקב תביעת זכויות יוצרים. האריס הצהיר כי הוא נסער מכך וסבר שאיגוד תעשיית ההקלטות הבריטי גרם להסרתו.<ref></ref>

== מיקומי שיא ==

== היסטוריית יציאות לאור ==
{| class="wikitable"
|-
! מדינה
! תאריך
! חברת תקליטים
! פורמט
|-
|rowspan="2"| הממלכה המאוחדת
| 9 באוגוסט 2009
|rowspan="2"| פליי איי, קולומביה
| הורדה דיגיטלית
|-
| 10 באוגוסט 2009
| סינגל CD, סינגל 12 אינץ'
|}

== קישורים חיצוניים ==

== הערות שוליים ==

קטגוריה:שירי קלווין האריס
קטגוריה:שירים שנכתבו על ידי קלווין האריס
Over Now

Over Now (בעברית: נגמר עכשיו) הוא שיר של הדי ג'יי והמפיק המוזיקלי הסקוטי קלווין האריס והזמר הקנדי דה ויקנד, שיצא ב-28 באוגוסט 2020.

== רקע ==
שיתוף הפעולה הוכרז על ידי דה ויקנד ב-20 באוגוסט דרך פוסט באינסטגרם בו פרסם תמונה ישנה שלו ושל האריס שותים מאחורי הקלעים בפסטיבל קואצ'לה.<ref></ref><ref></ref> האריס גם הוא אישר רצועת R&B "פאנקית" ו"חלקה" בסטורי באינסטגרם.<ref></ref><ref name="Drop"></ref> ב-22 באוגוסט, אישרו שני האמנים ברשתות החברתיות את שם השיר ותאריך פרסומו, לצד כרזות קידום מכירות שונות.<ref name="Drop" /> Over Now צוין כאותו שיר שלא יצא לאור, ששיתף דה ויקנד בלייב בטיקטוק, לפני הכרזתו.<ref></ref><ref></ref>

השיר הוא שיתוף הפעולה הראשון בין הצמד,<ref></ref> והוא הסינגל הראשון של האריס מאז הסינגל "Giant" בינואר 2019, מלבד הסינגל "Live Without Your Love", שפרסם תחת האלטר אגו, Love Regenerator.<ref></ref> העטיפה הרשמית של הסינגל הושקה ב-25 באוגוסט.<ref></ref><ref></ref>

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col"| אזור
! scope="col"| תאריך
! scope="col"| פורמט
! scope="col"| חברת תקליטים
! scope="col"| הערה
|-
! scope="row"| שונים
| rowspan="3"| 28 באוגוסט 2020
| הורדה דיגיטלית, הזרמת מוזיקה
| סוני
|<ref></ref>
|-
! scope="row"| אוסטרליה
| rowspan="3"| רדיו להיטים עכשוויים
| rowspan="2"| סוני, קולומביה
|<ref></ref>
|-
! scope="row"| הממלכה המאוחדת
|<ref></ref>
|-
! scope="row" rowspan="2"| ארצות הברית
| rowspan="2"| 1 בספטמבר 2020
| rowspan="2"| קולומביה
|<ref></ref>
|-
| עכשוויים קצביים
|<ref></ref>
|}

== קישורים חיצוניים ==

== הערות שוליים ==

קטגוריה:שירי קלווין האריס
קטגוריה:שירי דה ויקנד
קטגוריה:שירים באנגלית
קטגוריה:שירים שנכתבו על ידי דה ויקנד
קטגוריה:שירים שנכתבו על ידי פרנק דוקס
קטגוריה:שירים שנכתבו על ידי קלווין האריס
קטגוריה:שירים שהופקו על ידי דה ויקנד
קטגוריה:שירים שהופקו על ידי פרנק דוקס
קטגוריה:שירי R&B עכשוויים
Whatchulookinat

Whatchulookinat (בעברית: על מה אתה מסתכל) הוא סינגל משנת 2002 שבוצע על ידי זמרת ה-R&B/פופ האמריקאית ויטני יוסטון. השיר משתמש כסינגל הראשון מאלבום האולפן החמישי של יוסטון, Just Whitney. השיר הופק על ידי בובי בראון ומוחמד 2G ונכתב על ידי וויטני יוסטון, אנדרה לואיס, תמי האריס, וג'רי מוחמד. לשיר פורסמו מספר רמיקסים, שהוכנו על ידי Thunderpuss, פול אינטנשן, ג'וניור ואסקאז, פיטר ראוהופר, Razor 'N Guido ושון קומבס.

השיר נתפס כביקורת על התקשורת, על תשומת הלב השלילית שהעניקה לחייה באותה תקופה.<ref name="MTV"></ref>

== ביקורות ==
במגזין בילבורד נכתב, "השיר, שהופק על ידי בובי בראון ונכתב על ידי יוסטון עצמה - מגיע כמו ילדה עשירה קטנה ומסכנה שבוכה. זה פשוט משעמם ..".<ref> (Transcription of original review at [http://www.classicwhitney.com/review/music/singles/billboardsingles.htm Classic Whitney.com])</ref> ברולינג סטון נכתב כי השיר "חורק ולא משכנע".<ref></ref>

== הצלחה במצעדים ==
הסינגל זכה להצלחה מתונה ברחבי העולם, והגיע בשיאו ל-40 הראשונות במדינות רבות. בין היתר, הגיע השיר למקום ה-3 בקנדה, למקום ה-6 בבלגיה, למקום ה-7 באיטליה ולמקום ה-13 בבריטניה. בארצות הברית, נכנס השיר לעשירייה הראשונה במצעד שירי הדאנס קלאב.<ref name="wylabbdance"></ref> הסינגל הגיע בשיאו למקום ה-96 בבילבורד הוט 100.

== רשימת השמעה ==

;ארצות הברית - פרומו CD
# "Whatchulookinat" (גרסת אלבום) – 3:35
# "Whatchulookinat" (אינסטרומנטלי) – 3:33

;ארצות הברית - ויניל 12"
* (גרסת אלבום) – 3:35
* (אינסטרומנטלי) – 3:33
* (גרסת אלבום) – 3:35
* (א-קפלה) – 3:33

;ארצות הברית 2×12" פרומו (רמיקסים של Thunderpuss)
*A "Whatchulookinat" (אנת'ם Thunderpuss) – 11:53
*B "Whatchulookinat" (Thunderpuss קלאב מיקס) – 7:42
*C "Whatchulookinat" (Thunderpuss דאב) – 8:43
*D1 "Whatchulookinat" (Thunderpuss טרייב-א-קפלה) – 6:36
*D2 "Whatchulookinat" (Thunderpuss דארמס) – 5:24

;US 2x12"
*A "Whatchulookinat" (Thunderpuss קלאב מיקס) – 7:42
*B "Whatchulookinat" (פול אינטנשן קלאב מיקס) – 7:00
*C "Whatchulookinat" (Thunderpuss דאב) – 8:43
*D1 "Whatchulookinat" (פול אינטנשן דאב) – 6:51
*D2 "Whatchulookinat" (פול אינטנשן אולד סקול R&B) – 3:33

;אירופה - סינגל CD 
# "Whatchulookinat" (radio mix) – 3:35
# "Whatchulookinat" (P. Diddy Radio Mix) – 4:08

;אירופה - מקסי-CD
# "Whatchulookinat" (radio mix) – 3:35
# "Whatchulookinat" (P. Diddy Radio Mix) – 4:08
# "Whatchulookinat" (Thunderpuss Club Mix) – 7:42
# "Whatchulookinat" (Full Intention Club Mix) –7:02

;הממלכה המאוחדת - CD 1
# "Whatchulookinat" (radio mix) – 3:35
# "Whatchulookinat" (P. Diddy Radio Mix) – 4:08
# "Whatchulookinat" (Full Intention Club Mix) – 7:02

;הממלכה המאוחדת - CD 2 (גרסה מיוחדת)
# "Whatchulookinat" (עריכת רידו) – 3:35
# "Love to Infinity Megamix" (מכיל שירים נוספים) – 9:22

== מיקומי שיא ==

==קישורים חיצוניים==

== הערות שוליים ==

קטגוריה:שירי ויטני יוסטון
Let Your Hair Down

Let Your Hair Down הוא שיר שהוקלט על ידי להקת הרגאיי-פיוז'ן הקנדית לאלבום האולפן הראשון שלהם, Don't Kill the Magic. השיר נכתב על ידי אדם מסינגר, יחד עם חברי הקבוצה נסרי אטווה ואלכס טאנאס, והופק על ידי מסינגר, אטווה, טאנאס וגיטריסט הלהקה, מארק פליזר. ב-7 באוקטובר 2014 נשלח השיר לרדיו הלהיטים העכשוויים דרך חברת ההקלטות RCA רקורדס, כסינגל השלישי מהאלבום, והשני בארצות הברית.<ref name=top40-adds></ref>

== וידאו קליפ ==
קליפ המילים לשיר הועלה לערוץ ה-Vevo הרשמי של הלהקה ב-20 באוגוסט 2014.<ref></ref> בקליפ הרשמי לשיר, שבוים על ידי דייוויד רוסו, מופיעה הלהקה בחוף ים בשקיעה. הקליפ עלה לערוץ היוטיוב ב-31 באוקטובר 2014.<ref></ref>

== מיקומי שיא ==

== היסטוריית יציאות לאור ==
{| class="wikitable"
|-
! מדינה
! תאריך
! פורמט
! חברת תקליטים
|-
| rowspan="2"| ארצות הברית<ref name=top40-adds/><ref></ref>
| 7 באוקטובר 2014
| רדיו להיטים עכשוויים
| rowspan="3"| RCA רקורדס
|-
| 27 באוקטובר 2014
| rowspan="2"| מצעד השירים העכשוויים למבוגרים
|-
| קנדה<ref></ref>
| 17 בנובמבר 2014
|-
|}

== קישורים חיצוניים ==

== הערות שוליים ==

קטגוריה:שירים באנגלית
קטגוריה:שירים על שיער
קטגוריה:סינגלים בהוצאת RCA רקורדס